**Ուրս Բյուլեր** (հուլիսի 19, 1971(1971-07-19), Լյուցերն, Շվեյցարիա), շվեյցարացի տենոր, օպերային երգիչ, Il Divo խմբի չորս մենակատարներից մեկը։

Կենսագրություն
--------------

Ուրս Բյուլերը ծնվել է 1971 թվականի հուլիսի 19-ին Լյուցեռն գավառի Վիլիզաու համայնքում։ Երաժշտության հետ ծանոթությունը սկսել է հինգ տարեկանում. նա սովորել է նվագել ջութակ և երգել է տեղի եկեղեցու մանկական երգչախմբում։ Որոշ ժամանակ անց նա սովորել է նվագել կիթառ, դաշնամուր, կլառնետ։ 20 տարեկանում ավարտել է Լյուցեռնի դպրոցական և հոգևոր երաժշտության ակադեմիայում։ Սովորելով Ակադեմիայում՝ Ուրսը կազմակերպել է «Сonspiracy» խումբը։ 5 տարի անց ստացել է Ամստերդամի կոնսերվատորիայի վոկալի բաժնի դիպլոմ, որտեղ նրա ուսուցիչներն էին, մասնավորապես, Յոյսթ Վինբերգը և Ուդո Ռայնեմանը։ Ակադեմիայում և կոնսերվատորիայում սովորելու տարիներին նա բացի շվեյցարական գերմաներենից տիրապետում էր մի քանի լեզուների. ֆրանսերեն, անգլերեն, հոլանդերեն, ինչպես նաև խոսակցական մակարդակով՝ իսպաներեն և իտալերեն։

Մի շարք տարիների ընթացքում Ուրսը հանդես է եկել Նիդերլանդների օպերային ընկերությունում (հոլ.՝ Netherlands Operaa Gezelschap): Նաև մասնակցել է Զելբուրգյան փառատոնին։

Il Divo-ի կազմում
-----------------

Il Divo խումբը Հոնկոնգում (2005): Ուրս Բյուլերը՝ աջից առաջինը
Հիմնական հոդված՝ Il Divo
2003 թվականի դեկտեմբերին Ուրս Բյուլերը սկսեց հանդես գալ նորաստեղծ «Il Divo» խմբում։ Սկսած 2004 թվականից՝ նա մասնակցություն է ունենում կվարտետի համաշխարհային շրջագայություններում, ինչպես նաև նրանք միասին երաժշտական ալբոմներ են ստեղծում, որ շատ ազգային չարթերում առաջին տեղեր են վաստակում։

Նա նաև մասնակցում է տարատեսակ միջազգային երաժշտական փառատոնների։

Իլ Դիվոյի համերգային ելույթը, Սեդնեյ, 2012 թվական

Անձնական կյանք
--------------

2007 թվականից քաղաքացիական ամուսնության մեջ է «Il Divo» խմբի դիմահարդար Տանյա Ռոդնիի հետ (անգլ.՝ Tania Rodney): Նրանք ունեն դուստր՝ Վիլհելմինան (23 դեկտեմբերի 2008 թ.): Բնակվում է Լոնդոնում, Մեծ Բրիտանիա։

Սկավառակագրություն
------------------

* Il Divo (Il Divo-ի կազմում, 2004)
* Ancora (Il Divo-ի կազմում, 2005)
* The Christmas Collection (Il Divo-ի կազմում, 2005)
* Voices from the FIFA World Cup (Il Divo-ի կազմում, 2006)
* Siempre (Il Divo-ի կազմում, 2006)
* The Promise (Il Divo-ի կազմում, 2008)
* An Evening with Il Divo - Live in Barcelona (Il Divo-ի կազմում, 2009)
* Wicked Game (Il Divo-ի կազմում, 2011)
* Live in London (Il Divo-ի կազմում, 2012011, DVD)
* The Greatest Hits Deluxe Edition (Il Divo-ի կազմում, 2012)
* A Musical Affair (Il Divo-ի կազմում, 2013)
* Amor & Pasión (Il Divo-ի կազմում, 2015)

Ծանոթագրություններ
------------------

1. 1 2  Internet Broadway Database — 2000.
2. 1 2 3 4  «Կենսագրություն». Il Divo (երկրպագուների կայք). Արխիվացված օրիգինալից 2012 թ․ հուլիսի 29-ին. Վերցված է 2011 թ․ ապրիլի 28-ին.
3. ↑  «Biografía Urs Buhler» (իսպաներեն). Il Divo (испанский сайт). Արխիվացված է օրիգինալից 2012 թ․ հուլիսի 29-ին. Վերցված է 2011 թ․ ապրիլի 28-ին.
4. ↑  «Fame & Fortune: UK taxes drive Swiss opera star cuckoo». The Sunday Times. 2006 թ․ հունվարի 1. Վերցված է 2011 թ․ ապրիլի 28-ին.

Արտաքին հղումներ
----------------

* «Urs of Il Divo» (անգլերեն). The Official Il Divo Site. Արխիվացված է օրիգինալից 2012 թ․ հուլիսի 29-ին. Վերցված է 2012 թ․ հունվարի 8-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ուրս Բյուլհեր» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | Discogs · Internet Broadway Database · Internet Movie Database · MusicBrainz |

 |